
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 12T/1/2025 8825010004 19. 02. 2025 JUDr. Andrea Havírová ECLI:SK:OSVT:2025:8825010004.1
TRESTNÝ ROZKAZ V MENE SLOVENSKEJ REPUBLIKY Okresný súd Vranov nad Topľou, samosudkyňou JUDr. Andreou Havírovou, dňa 19. februára 2025, vydáva podľa § 353 ods. 1 Trestného poriadku, tento rozhodol: Obvinený: A. B., narodený XX. XX. XXXX vo C. D. E., trvale bytom F. G. XXX/XX, C. D. E., nezamestnaný, uznáva
sa
za
vinného, že
dňa 10. 05. 2024, v čase asi o 06:50 h., ako vodič viedol osobné motorové vozidlo zn. Škoda Fabia, ev. č: H. B., po Ul. Komenského vo Vranove n/T., v smere na Ul. P. J. Šafárika, pričom sa pri prejazde križovatkou plne nevenoval vedeniu vozidla a nesledoval situáciu v cestnej premávke, nedal prednosť kolobežke neznámej značky, VIN: I. XXXXXXXXXXX, jazdiacej po hlavnej ceste, ktorú viedla poškodená J. K., v dôsledku čoho došlo k nárazu prednej časti vozidla Škoda Fabia do ľavej časti kolobežky, ktorá po náraze padla na vozovku, obvinený porušil ustanovenia § 4 ods. 1 písm. c) a § 20 ods. 1 zák. č. 8/2009 o cestnej premávke a o zmene a doplnení niektorých zákonov, čím svojim konaním spôsobil poškodenej J. K. zranenia a to zlomeninu nosových kostí, zlomeniny obidvoch kostí dolnej časti pravého predlaktia s posunom, zlomeninu prvého článku 1. palca ľavej nohy s všeobecne odporúčanou dobou liečby, vrátane možnej všeobecne odporúčanej doby práceneschopnosti v trvaní 8 až 16 týždňov, poškodením kolobežky a športovej prilby J. K. vznikla škoda vo výške 1.450,00 €, teda inému z nedbanlivosti spôsobil ťažkú ujmu na zdraví a spáchal čin závažnejším spôsobom konania – porušením dôležitej povinnosti uloženej mu podľa zákona tým
spáchal
prečin ublíženia na zdraví podľa § 157 ods. 1, ods. 2 písm. a) Trestného zákona s poukazom na ustanovenie § 138 písm. h) Trestného zákona. Za to mu súd ukladá:
Podľa § 157 ods. 2 Trestného zákona, za použitia § 38 ods. 2 Trestného zákona, pri zistení troch poľahčujúcich okolností podľa § 36 písm. b), písm. j), písm. l) Trestného zákona a neexistencii priťažujúcich okolností podľa § 37 Trestného zákona, trest odňatia slobody v trvaní 1 (jedného) roka. Podľa § 49 ods. 1 písm. a) Trestného zákona výkon trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 1 (jedného) roka. Podľa § 61 ods. 1 a ods. 2 Trestného zákona ukladá obvinenému trest zákazu činnosti viesť motorové vozidla všetkých druhov po dobu 16 (šestnásť) mesiacov. Podľa § 287 ods. 1, ods. 2 veta druhá Trestného poriadku je obvinený p o v i n n ý z titulu nároku na náhradu škody zaplatiť poškodeným: a/ J. K., nar. XX. XX. XXXX, trvale bytom L. G. XXXX/XXX, okr. Vranov nad Topľou, škodu v sume 8.314,00 eur (osemtisíctristoštrnásť eur), ktorú musí obžalovaný uhradiť v 36. mesačných splátkach po 231,00 eur (dvestotridsaťjeden eur), pod stratou výhody splátok, tak, že tieto splátky musí obžalovaný uhradiť najneskôr do troch rokov od nadobudnutia právoplatnosti tohto trestné rozkazu, b/ Dôvere zdravotnej poisťovni, a. s., so sídlom v Bratislave, Einsteinova 25, IČO: 35 942 436, sumu 259,05 eur (dvestopäťdesiatdeväť eur a päť eurocentov) na účet vedený v M. K. číslo IBAN: H., SWIFT/ BIC kód: H., KS: XXXX a SS: XXXXX, naraz v celej sume. c/ Sociálnej poisťovni, pobočka Vranov nad Topľou, Rázusova č. 128, 093 18 Vranov nad Topľou, škodu vo výške 999,40 eur (deväťstodeväťdesiatdeväť eur a štyridsať eurocentov), ktorú musí obžalovaný uhradiť v 12. mesačných splátkach po 84,00 eur (osemdesiatštyri eur), pod stratou výhody splátok, tak, že tieto splátky musí obžalovaný uhradiť najneskôr do jedného roka od nadobudnutia právoplatnosti tohto trestné rozkazu. Podľa § 288 ods. 2 Trestného poriadku súd poškodenú J. K. so zvyškom nároku na náhradu škody o d k a z u j e na civilný proces alebo na konanie pred iným príslušným orgánom. Poučenie: Proti trestnému rozkazu môže podať odpor do 8 dní odo dňa jeho doručenia obvinený a osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal. Osobám, ktoré môžu podať odvolanie v prospech obvineného, okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr (§ 355 ods. 1 Trestného poriadku /ďalej len „TP“/). Podľa § 353 ods.6 TP, trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. Proti výroku o náhrade škody, ktorým bola priznaná náhrada škody, môže poškodený podať odpor, ak poškodený odpor podal, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba (§ 355 ods. 2 TP). V zmysle § 355 ods. 3 TP, ak proti trestnému rozkazu podala oprávnená osoba podľa odseku 1 v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom
opatrení obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356 TP. Ak bol obvinený stíhaný pre prečin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v ods. 1. Späťvzatím súhlasu sa trestný rozkaz ruší a samosudca trestné stíhanie zastaví ( § 355 ods. 6 TP). Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v ods. 1. Späťvzatím obžaloby sa trestný rozkaz ruší a vec sa vracia do prípravného konania (§ 355 ods. 7 TP). Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom (§ 355 ods. 8 TP).

